Mam bolesti v ľavom boku
Keď sa ohnem a som dlhšie ohnutý a chcem sa narovnat tak mňa pichne v ľavom boku úplne tupo neviem co stým aké lieky mam použiť proti tomu
Dobrý deň
Ďakujeme za Vašu otázku
Pichanie v ľavom boku po zmene polohy tela môže mať viacero príčin. Žiaľ v našej kompetencii nie je stanoviť diagnózu. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu.
Na zmiernenie bolesti odporúčam užívanie liekov s obsahom účinnej látky
ibuprofén
, ktorý patrí do skupiny nesteroidných protizápalových liečiv (NSAID). Tlmí horúčku a zmierňuje bolesť a zápal rôzneho pôvodu. Používa sa krátkodobú liečbu miernej až stredne silnej bolesti, ako sú bolesti hlavy vrátane migrény, bolesti zubov, bolesť pri poškodení mäkkých tkanív ako v prípade podliatin a vyvrtnutia, menštruačné bolesti, krátkodobé zníženie horúčky. Pri pretrvávajúcej bolesti sa užíva 3–4-krát denne v intervale 4 až 6 hodín.
Na lokálne ošetrenie bolestivého miesta odporúčam aplikáciu gélu
Voltaren Forte 2,32%
, ktorý uľavuje od bolesti kĺbov, svalov, chrbta a zápalu. Aplikuje sa 2x denne na bolestivé miesto.
Ak sa zdravotný stav nezlepší do 3 dní od nasadenia liečby, alebo sa zhorší, bude potrebné vyšetrenie u lekára.
Prajem pekný zvyšok dňa
S pozdravom, PharmDr. Lucia Kubáňová